title: تطوان
text: تطوان ولاً تيطًاون هي واحد المدينة فالشمال د لمغريب, و تاتسمًا تا الحمامة البيضا. تيطاون هي كلمة بالأمازيغية د غمارة, وتاتعني العينين. تيسكنو فتطوان تقريبا 380.000 واحد, و المنطقة ديالها معروفة بالبحورا الزوينين لي تيجيوليهم بزاف د الناس فالصيف.
  
  التاريخ 
  سمية ديال تيطوان جاية من لأمازيغية تيطاوين (ⵜⵉⵟⵟⵇⵡⵉⵏ) للي كاتعني العيون.
  
  تبنات لمدينة لقديمة د تطوان على جبل درسة و كانت من ديما عندها أهمية كبيرة ف التاريخ د لمغريب لإسلامي حيت كانت محطة ف التحركات بين لمغريب لإسلامي و لأندلس.
  
  فوقت الاستعمار الصبليوني للشمال د لمغريب كانت تطوان هي لعاصمة د المنطقة . ديك المنطقة كانت تاتسمى المنطقة الخليفية وكانت تاتحكمها صبانيا بالتنسيق مع واحد السيد لي تيمثل الملك وكانت سميتو الخليفة السلطاني.
  
  جغرافيا 
  أوّل إحصاء د سّكان تدار ف لمغريب مورا سّتيقلال ف 1960، تّلقا فيه بلي كاينين 101.155 لي ساكنين ف تطوان، سوا مغاربا ؤلا أجانب.
  
  جماعة تطوان 
  لجماعة لحضرية تابعة ل عمالة تطوان، جهة طنجة تطوان الحسيمة، ساكنين فيها 377866 واحد، على حسب لإحصاء لعام 2014.
  
  تعليم 
   نسبة لأمية (نّاس لّي ما كايعرفوش يقراو ولا يكتبو) : 20,8%
   نسبة سّكان لّي قاريين فوق تّانوي (تانوي و جامعة): 21,3%
  
  اقتصاد 
   نسبة نّاس نّشيطين (لّي يقدرو يخدمو): 50%
   نسبة لبطالة (نّاس لّي ما خدامينش و تايقلبو على خدمة): 21,5%
   نسبة نّاس اللي خدامين ف دّولة (ولا لعاطلين اللي سبق ليهوم خدمو): 12,5%
   نسبة نّاس اللي خدامين في لقطاع لخاص (ولا لعاطلين اللي سبق ليهوم خدمو):53,3%
  
  لمعالم 
  من بعد ما سالا لوجود لإسلامي ف لأندلس، ولات مركز ديال لأندلسيين اللي لجؤو ل لمغريب و هادشي اللي عطا ل لمدينة روح أندلسية ف لمعمار و لبني ديالها. داكشي علاش فيها بزاف ديال لمعالم و دخلات لمدينة لقديمة ل لّيستا د معاليم التراث العالمي د ليونيسكو من 1997.
  
  تصاور
  
  شوف حتا 
  
   لمدينة لقديمة د تطوان
  
  عيون لكلام 
  
   
  جهة طنجة تطوان الحسيمة
  مدون د لمغريب
  مقالة ب جودة مابيهاش (تصنيف د إحصائيات لمينحة د 2023)